[image: lav4e]
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	

Ниво на конфиденциалност 1
                                                                                                                       [TLP-GREEN]
 [image: ]
ДО 
Г-Н ВАЛЕРИ БЕНОВ
УПРАВИТЕЛ НА „КОЙНАРСКО ЗЛАТО“ ЕООД 
УЛ. „ДЕВЕТИ IX” № 92
ГР. КОЙНАРЕ
ОБЩ. ЧЕРВЕН БРЯГ 
ОБЛ. ПЛЕВЕН


КОПИЕ ДО:

ОБЩИНА ЧЕРВЕН БРЯГ

КМЕТСТВО ГРАД КОЙНАРЕ

Относно: Уведомление за инвестиционно предложение (ИП) „Изграждане и оборудване на мандра в ПИ с идентификатор 37863.117.606, местност „Валога“, землище гр. Койнаре, общ. Червен бряг, обл. Плевен“.


	     УВАЖАЕМИ Г-Н БЕНОВ,
	
Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда (Наредба за ОВОС, ДВ бр.3/11.01.2011г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС,  ДВ бр.81/15.10.2010г.) 
На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I. По отношение на изискванията за оценка на въздействието върху околната среда (ОВОС)  на инвестиционни предложения по глава шеста, раздел III от ЗООС:
Инвестиционното предложение предвижда изграждане на самостоятелна производствена  сграда в ПИ с идентификатор 37863.117.606, местност „Валога“, гр. Койнаре, общ. Червен бряг, обл. Плевен, която да се ползва с предназначение - мандра за преработка на сурово краве мляко, в която да се произвеждат млечни продукти (бяло саламурено сирене, кашкавал, краве кисело мляко, краве масло и млечна извара). Капацитетът на производственото предприятие е до 360 т. продукция годишно. Обща площ на ПИ с идентификатор 37863.117.606, местност „Валога“, гр. Койнаре, общ. Червен бряг е 28 932 м2, а сградата предвидена за мандра е с  РЗП -  194,82 м2.
Към момента на територията на ПИ с идентификатор 37863.117.606, местност „Валога“, землище гр. Койнаре се намира съществуващо животновъдно стопанство - кравеферма, за което има издадено Решение № ПН 40 ПР/2010г. на РИОСВ – Плевен. Изграждането на мандра е във връзка с разширяване на съществуващото стопанство, като е предвидено подаване на заявление за подпомагане по интервенция II.Г.2 – Инвестиции за преработка на селскостопански продукти от Стратегическия план за развитие на земеделието и селските райони на Република България за периода 2023-2027г. 
Поради липса на канализационна система в населеното място отпадъчните битово – фекални води на новопроектирания обект – мандра ще се събират в резервоар с обем 8 м3 и периодично ще се извозват за последващо третиране до ПСОВ, съглано сключен договор. Отпадъчните води от производствената дейност на мандрата се предвижда да бъдат около 1 м3 дневно. Предвижда се те също да се събират във водонепропусклив резервоар с обем 8 м3 и периодично (около 2 пъти месечно) да се извозват за последващо третиране до ПСОВ, съглано сключен договор.

Инвестиционното предложение попада в обхвата на чл. 93, ал. 1, т. 2 от ЗООС и представлява разширение на инвестиционно предложение, самостоятелно попадащо в т. 7 буква "в" – производство на млечни продукти, от Приложение № 2 към чл. 93, ал. 1, т. 1 и т. 2 на Закона за опазване на околната среда (ЗООС) и подлежи на преценяване необходимостта от ОВОС. 
Компетентен орган по процедурата е РИОСВ – Плевен.

II. По отношение на изискванията за екологична оценка (ЕО) по глава шеста, раздел II от ЗООС:
Към момента ПИ с идентификатор 37863.117.606, местност „Валога“, гр. Койнаре, общ. Червен бряг, обл. Плевен е с начин на трайно ползване – „за животновъдна ферма“.  За реализирането на ИП се предвижда НТП на имота да се промени на: „за производствени и складови дейности и животновъдна ферма“. За одобряването на инвестиционното предложение „Изграждане и оборудване на мандра в ПИ с идентификатор 37863.117.606, местност „Валога“, землище гр. Койнаре, общ. Червен бряг, обл. Плевен“, се изисква изработване на ПУП. 
Съгласно приложена към документацията Заповед № РД-1-40/15.04.2026г. на Община Червен бряг се разрешава изработването на Комплексен проект за инвестиционна инициатива (КПИИ), в обхвата на ПИ с идентификатор 37863.117.606, местност „Валога“, землище гр. Койнаре, общ. Червен бряг, включващ: Проект за изменение на ПУП-ПЗ и Технически инвестиционен проект.
Подробните устройствени планове по смисъла на Закона за устройство на територията (ЗУТ), както и техните изменения, попадат в обхвата на разпоредбата на чл. 85, ал. 2 във връзка с ал. 1 от ЗООС, както и в позиция 9.1 „Подробни устройствени планове - планове за застрояване и парцеларни планове за елементите на техническата инфраструктура извън границите на урбанизираните територии” на Приложение № 2 от Наредбата за условията и реда за извършване на екологична оценка на планове и програми (Наредбата за ЕО), като съобразено с изискванията на Наредбата за ЕО могат да бъдат:
	♦ предмет на процедура по преценяване на необходимостта от извършване на ЕО – когато очертават рамката за бъдещо развитие на инвестиционни предложения по Приложение № 1 и Приложение № 2 от ЗООС (чл. 2, ал. 1, т. 2 от Наредбата за ЕО).
	♦ предмет на задължителна ЕО – когато има вероятност да окажат значително отрицателно въздействие върху защитените зони от мрежата „Натура 2000” съгласно решение по чл. 20 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (чл. 2, ал. 1, т. 4 от Наредбата за ЕО).
Компетентен орган по процедурата е РИОСВ – Плевен.
Съгласно чл. 8, ал. 5 от Наредбата за условията и реда за извършване на ЕО на планове и програми (ДВ бр.3/ 11.01.2011г.) и чл. 5, ал. 3 от Наредбата за условията и реда за извършване на ОВОС (ДВ бр.3/11.01.2011г), краен акт постановен от компетентния орган по околна среда – решение за преценяване необходимостта от извършване на ОВОС (чл. 8, ал. 1 от Наредбата за ОВОС) или решение по ОВОС (съгласно чл. 19, ал.1 от Наредбата за ОВОС), е основание за одобряване на проектите за ПУП/ОУП или техните изменения.
Във връзка с разпоредбите на чл. 91, ал. 2 от ЗООС Ви, уведомяваме, че не е необходимо провеждане на самостоятелна процедура за екологична оценка на устройствен план по Наредбата за условията и реда за извършване на екологична оценка на планове и програми (Наредба за ЕО, ДВ бр.3/11.01.2011г.).
На основание чл. 91, ал. 2 от Закона за опазване на околната среда, допускам извършването само на една от оценките по реда на глава шеста на ЗООС, раздел ІІI от ЗООС, която в случая да е процедурата по оценка на въздействието върху околната среда (ОВОС). Съобразно това, предвид разпоредбата на чл. 21, т. 2 от Наредбата за ОВОС, за достатъчно основание за одобряване на проекта на ПУП следва да се счита постановено положително решение в резултат на процедурата по ОВОС.
Обръщаме Ви внимание, че за потвърждаване на последното е наложително окончателният проект на ПУП да съответства напълно на предмета и обхвата на инвестиционното предложение, за което е проведена процедурата по ОВОС.  
III. По отношение на изискванията  на чл. 31 от Закона за биологичното разнообразие:
             Съгласно чл.  2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007 г.) инвестиционното предложение „Изграждане и оборудване на мандра в ПИ с идентификатор 37863.117.606, местност „Валога“, землище гр. Койнаре, общ. Червен бряг, обл. Плевен“, подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
	Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
           Съгласно чл. 22, ал. 2 от Тарифата за таксите, които се събират в системата на Министерството на околната  среда и водите, приета с ПМС № 136/13.05.2011 г. (ДВ, бр. 39/2011 г.), държавната такса за съвместяване на процедурите е 255,65 € (считано от 01.01.2026 г.). 
           Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
           
ІV. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
1. Искане за преценяване необходимостта от ОВОС.
2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС и информация относно обществения интерес, ако такъв е бил проявен.
	
Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
- представяне на пълна, изчерпателна и добре онагледена информация за местоположението и точните отстояния от територията на инвестиционното предложение (обекта, дейността) спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС (жилищни сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване (хотели, мотели, общежития, почивни домове, ваканционни селища, къмпинги, хижи и др.), места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно - охранителни зони на водоизточници и водоснабдителни съоръжения за питейно-битово водоснабдяване;
- посочване на потенциални източници на вредности на оценяваната територия и граничещите с нея.
3. Оригинален документ за платена такса: 255,65 € (считано от 01.01.2026 г.), съгласно чл. 1, ал. 5, т. 1 на Тарифата за таксите, на сметката на РИОСВ - гр.Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF

На документа за платена такса, като основание за плащане да се впише и входящия номер на Уведомлението за ИП, под който е заведено в РИОСВ Плевен (вх. № АО-2393/24.04.2026г.).

Информираме Ви, че на основание чл. 2а, ал. 5, т. 1 от Наредбата за ОВОС, процедурата по ОВОС за горепосоченото ИП се прекратява, когато повече от 12 месеца  възложителят не е изпълнил дадените му от компетентния орган указания по чл. 5, ал. 1 от същата Наредба.

